|  |
| --- |
|  |
| Eksamensopgave |
| Visualisering 2 - web construction |

|  |  |
| --- | --- |
| Formalia: |  |
| Afdeling | AspIT Storkøbenhavn |
| Underviser | Klement Johansen |
| Censor | Preben Bisgaard |
| Forløb | Modulperiode 1, forår 2021 |
| Opgaven udleveres | Tirsdag, d. 9. marts 2021 kl. 08:45 |
| Opgaven afleveres | Torsdag, d. 10. marts 2021 kl. 15:00 |
| Der arbejdes følgende dage i tidsrummet 08:45 – 15:00 | Tirsdag, d. 9. marts 2021  Onsdag, d. 10. marts 2021 |

Indholdsfortegnelse

[1 Webside til Fantasybooks.dk 3](#_Toc66130129)

[1.1 Indledning 3](#_Toc66130130)

[1.2 Kravspecifikation 3](#_Toc66130131)

[1.2.1 Overordnede krav 3](#_Toc66130132)

[1.2.2 Krav til layout 5](#_Toc66130133)

[1.2.3 Krav til fonts 5](#_Toc66130134)

[1.2.4 Farver 5](#_Toc66130135)

[1.2.5 Skygger 5](#_Toc66130136)

[2 Ekstra opgaver 6](#_Toc66130137)

[3 Regler i eksamenslokalet 6](#_Toc66130138)

[4 Bedømmelseskriterier og evaluering 7](#_Toc66130139)

[4.1 Eksamen 8](#_Toc66130140)

[4.2 Karakterskala 9](#_Toc66130141)

# Webside til Fantasybooks.dk

## Indledning

Virksomheden Fantasybooks er en lille en-mands virksomhed, som har haft en fysisk butik i Århus i to år. Virksomheden har valgt Århus som hjemby, da det er her virksomhedens ejer også bor, og da virksomhedsejeren har sin primære kundekreds i de større byer i Danmark. Den primære målgruppe for butikken er kvinder i alderen 15 – 30 og mænd i alderen 15 – 40. Virksomheden vil gerne have en hjemmeside til at nå ud til en større potentiel kundegruppe, og herudover vil virksomheden begynde at sende brugte bøger ud til online kunder.

Hjemmesiden skal anvendes til at signalere både det nørdede fantasyunivers, som bøgerne repræsenterer, og som kunderne søger, samt et litterært signal, som giver indtryk af et privat bibliotek eller en gammel bogbutik.

## Kravspecifikation

I det følgende kan du finde de forskellige krav, der er til websiden. Kravene er opdelt efter overordnede krav, krav til design og krav til layout.

### Overordnede krav

For websiden gælder der følgende overordnede krav, som skal overholdes:

* Skal være responsiv og designes mobile first. Websiden skal fungere på mobile enheder og på desktop enheder
* Skal anvende semantisk HTML
* Skal tage hensyn til SEO og du skal kunne redegøre for hvordan du bl.a. har brugt HTML5, meta-description og alt-tekst for at opnå dette.
* Til sociale ikoner er der vedlagt SVG som kan indsættes i stedet for fx et font-awesome ikon eller en .png.
* Pile på links er vedlagt som SVG som kan sættes ind som enten pseudo-element eller direkte i HTML.
* Du skal under hele processen bruge GitHub til at versionere og lave backup af din kode.
* Skal indeholde enten CSS Grid eller CSS Flexbox
* Må gerne indeholde kode, som du har hentet på nettet eller fra noget, du har lavet tidligere, men du skal kunne forklare, hvordan koden fungerer
* På mindre skærme skal navigationen laves om til en hamburger menu.


### Krav til layout

Du kan se et billede af layoutet i mappen med opgaven. Der er kun udleveret et billede til PC fordi du selv skal vælge, hvordan siden skal se ud på mindre skærme, helt ned til smartphones.

### Krav til fonts

Der er ingen krav til fonts. På det udleverede screenshot er der brugt ’Segoe UI’ men da den koster penge, penge som Fantasybooks ikke vil bruge, kan du bruge et alternativ som ’Open Sans’. Du må også rigtig gerne selv finde en font på fx <fonts.google.com> som du synes passer bedre til kundesegmentet.

### Farver



### Skygger

Knapper og bog covers har en skygge

box-shadow: 10px 10px 30px 1px rgba(0, 0, 0, 0.3)

# Ekstra opgaver

Der er følgende ekstra ønske til hjemmesiden. Du kan lave disse opgaver, hvis der er noget fra kravspecifikationen, som du ikke kunne løse, eller hvis du er færdig og gerne vil vise overskud.

* Når musen holdes over et link, eller over en knap kan du lave en CSS animation eller transition. Du skal selv vælge hvilken animation der skal være.
  + Du kan få inspiration til animationer fra dine tidligere opgaver eller fra [hover.css](https://ianlunn.github.io/Hover/).
* Opret selv undersiden til Top 10. Brug det udleverede tekst. Designet skal du selv bestemme
* Opret undersiden til Secondhand. Brug teksten der ligger sammen med hvert bog cover. Du stemmer igen selv designet. Du kan eventuelt bruge noget designet fra forsiden.
* Når der klikkes på knappen ”Tilmeld mig bogklubben” skal der vises et input felt hvor der kan indtastes en email og en knap med teksten ”tilmeld mig”. Du bestemmer selv hvordan input og knap kommer frem.
* Gør så navigationen forsvinder når der scrolles ned på siden. Når der scrolles op så kommer navigationen frem. På samme måde som [dr.dk](https://www.dr.dk/) gør det.

# Regler i eksamenslokalet

* Du må gerne bruge nettet og dine klassekammerater
* Er du i tvivl om opgavebeskrivelsen, så spørg din lærer
* Opgave og opgaveløsninger må ikke tages med hjem

# Bedømmelseskriterier og evaluering

Der vil i bedømmelsen blive lagt vægt på følgende:

* Fuldstændighed - hvor meget er lavet færdigt?
* Struktur - anvendelse af relevante HTML og CSS teknikker og værktøjer - herunder semantisk HTML
* Hvor SEO venlig fremgår din side
* Hvor godt har du fulgt kravspecifikationen
* I hvor høj grad du har overblik over din kode
* Du skal kunne svare på hvilke kvalitetssikringstests (QA), du kan lave på siden og hvorfor og hvordan, du vil udføre testen
* Kommentarer, navngivning, overskuelighed og struktur af kode i HTML og CSS med mere
* Om du har brugt GitHub løbende mens du har udviklet websiden.
* Hvor mange af ekstra opgaverne er lavet.
* Hvordan du præsenterer din løsning

## Eksamen

Det fremgår af modulbeskrivelsen for visualisering niveau 2, at:

*”Den mundtlige prøve foregår som en fremlæggelse af elevens løsning af den praktiske opgave for lærer og censor i et tidsrum på 30 minutter inklusive tid til votering.*

*Eleven eksamineres under prøven også inden for fagets læringsmål, såvel faglige som personlige og arbejdsevnemæssige.”*

Eksaminationen gennemføres, uden foregående forberedelse, som en præsentation af den producerede løsning. Eksaminationen gennemføres over 30 minutter, inkl. tid til bedømmelse. Opgaven bedømmes efter 7 trins karakterskalaen og karakteren meddeles eleven.

## Karakterskala

|  |  |  |
| --- | --- | --- |
| Karakter | Betegnelse | Beskrivelse |
| 12 | Den fremragende præstation | Karakteren 12 gives for den fremragende præstation, der demonstrerer udtømmende opfyldelse af fagets mål, med ingen eller få uvæsentlige mangler. |
| 10 | Den fortrinlige præstation | Karakteren 10 gives for den fortrinlige præstation, der demonstrerer omfattende opfyldelse af fagets mål, med nogle mindre væsentlige mangler. |
| 7 | Den gode præstation | Karakteren 7 gives for den gode præstation, der demonstrerer opfyldelse af fagets mål, med en del mangler. |
| 4 | Den jævne præstation | Karakteren 4 gives for den jævne præstation, der demonstrerer en mindre grad af opfyldelse af fagets mål, med adskillige væsentlige mangler. |
| 02 | Den tilstrækkelige præstation | Karakteren 02 gives for den tilstrækkelige præstation, der demonstrerer den minimalt acceptable grad af opfyldelse af fagets mål. |
| 00 | Den utilstrækkelige præstation | Karakteren 00 gives for den utilstrækkelige præstation, der ikke demonstrerer en acceptabel grad af opfyldelse af fagets mål. |
| -3 | Den ringe præstation | Karakteren -3 gives for den helt uacceptable præstation. |

Tabel 1: Karakterskala for visualisering niveau 2